4 czerwińca na Ergo Arenie òd 10:00 za dzôtkama mdze żdac skòpicą atrakcjów. Bôjka, w jaczi mòże nalézc kaszëbsczé elemeńtë pòwiôdô ò zelonëch môłëch stwòrzeniach, jaczé sã zwią Trefliczi. Prawie jich mdze mógł pòznac na szpecjalnym wëdarzenim, na jaczim pòkôżą sã téż môłé taleńtë – më zòrganizowelë kònkùrs na nôlepszé wëkònanié frantówków z filmù i z jinégò repertuaru, jaczégò rozrzeszenié mdze na wëdarzenim – gôdô Patricjô Wòjtkòwiôk-Skóra. Programa zapòwiôdô sã bòkadno – zagwësniwô. Familiô Treflików to je jedurnô bôjka w pùblëczny telewizje, w jaczi je widzec kaszëbsczé elemeńtë. Ji ùtwórcowie zapòwiôdają, że òkróm kaszëbsczi piesnie wëkònóny przez Werónkã Kòrtas mdą mielë starã przërëchtowac kaszëbskòjãzëkòwi dubbing dzélëków.